‎(รายการต่อไปนี้มีภาพโรคการกินผิดปกติ)
‎(ซึ่งอาจรบกวนผู้ชมบางท่าน ‎กรุณาใช้วิจารณญาณในการรับชม)
‎(สำหรับผู้ที่มีอาการโรคการกินผิดปกติ)
‎(อ่านข้อมูลและคำแนะนำได้ ‎ที่ www.WannaTalkAboutIt.com)
‎(ผลงานซีรีส์จาก NETFLIX)
‎ขอบใจมากนะ
‎เตรียมพร้อม ‎ซ้อม ทุกคนกรุณาอยู่เงียบๆ ด้วยครับ
‎(เอบีซีสตูดิโอ แคนเบอร์รา ออสเตรเลีย ‎26 ก.พ. 1983)
‎บ๊อบ ฮอว์ค ถ้าสัปดาห์หน้าคุณชนะการเลือกตั้ง
‎ตามที่ผลสำรวจของทุกสำนักทำนายไว้
‎หนึ่งในภารกิจทางการชิ้นแรก ‎ในฐานะนายกรัฐมนตรี
‎จะเป็นการต้อนรับเจ้าฟ้าชายชาร์ลส์
‎และเจ้าหญิงแห่งเวลส์ ‎พร้อมกับเจ้าชายวิลเลียมด้วย
‎การคิดถึงโอกาสนั้นทำให้คุณรู้สึกกระตือรือร้นไหม
‎ผมไม่คิดว่านั่นเป็นเรื่องสำคัญที่สุด
‎ที่จะต้องทำในเดือนแรกของการเข้ารับตำแหน่ง
‎แต่ก็จริง พวกเขากำลังจะมา
‎ผมเคยมีโอกาสได้พบกับชาร์ลส์
‎หลายครั้งแล้ว ผมรู้สึกว่าเขา…
‎ก็เป็นหนุ่มที่ใช้ได้
‎ท่านเป็นคนแบบที่คุณอยากให้ ‎เป็นพระราชาของออสเตรเลียหรือเปล่า
‎ผมว่าออสเตรเลียเราคงไม่ต้องพูดถึง ‎พระราชาหรือสถาบันกษัตริย์
‎กันอีกนานนักหรอก ‎เราก้าวข้ามเรื่องนั้นไปแล้วไม่ใช่เหรอ
‎พวกเราโตขึ้นมากแล้ว
‎จริงด้วย
‎พวกคุณรู้จุดยืนผมเรื่องนี้ดี
‎ไม่ใช่ความลับอะไร
‎ผมนับถือและชื่นชมพระราชินีมากทีเดียว
‎เราก็แค่ปรารถนาจะมีประมุขของประเทศ
‎ที่มีเป็นตัวแทนและแสดงให้เห็นถึง ‎คุณค่าและประเพณีของออสเตรเลีย
‎ประมุขของประเทศที่หน้าตาเหมือนพวกเรา
‎พูดเหมือนพวกเรา คิดเหมือนพวกเรา
‎แทนที่จะเป็น…
‎ก็หนึ่งในพวกนั้นน่ะ หัวโขนอังกฤษ
‎ไม่ใช่คนออสเตรเลีย ไม่มีใครเลือกมา
‎และอาศัยอยู่ที่อีกซีกโลก
‎และต่อให้ปรารถนาดีต่อเราแค่ไหน ‎ก็เป็นคนละชาติพันธุ์กัน
‎เราคงไม่เลือกหมูมาคุมฝูงวัวเนื้อชั้นดีใช่ไหมล่ะ
‎ไม่ว่าเจ้าหมูนั่น ‎จะใส่ชุดสีๆ กับไข่มุกแล้วดูดีแค่ไหน
‎ใต้ฝ่าละอองพระบาท
‎ผลการเลือกตั้งทั่วไปของออสเตรเลียมาแล้ว
‎อ้อ ข่าวดีหรือข่าวร้าย
‎คุณฮอว์คชนะถล่มทลาย
‎- ตายละ คนที่อยากตัดเราสินะ ‎- เกรงว่าจะใช่
‎อดีตผู้ประสานงานสมาพันธ์การค้าสุดโหด
‎และผู้ครองสถิติโลกในการดื่มเบียร์อย่างภาคภูมิ
‎ดื่มเอลแก้วหนึ่งหลาหมดในเวลาไม่ถึง 11 วินาที
‎เราไม่รู้นะว่าคุณพูดถึงอะไร แต่น่าประทับใจมาก
‎ก็คือการดื่มเบียร์เยอะมาก ในเวลาเร็วมาก
‎แต่ตอนนี้คงเลิกดื่มแล้วพ่ะย่ะค่ะ
‎อ๋อ ทุกคนคงโล่งใจน่าดู
‎โดยเฉพาะคุณนายฮอว์ค มีคุณนายฮอว์ครึเปล่า
‎มีพ่ะย่ะค่ะ เฮเซล
‎อ้อ เฮเซล เราว่าแปลกที่ตั้งชื่อลูกตามชื่อต้นไม้
‎- โดยเฉพาะต้นไม้จากซีกโลกเหนือ ‎- จริง
‎นี่คงทำให้พวกนั้นกดดันน่าดูเหมือนกัน
‎ใครหรือพ่ะย่ะค่ะ
‎เจ้าชายและเจ้าหญิงแห่งเวลส์ ‎กับการเดินทางที่ใกล้เข้ามาแล้ว
‎คุณคิดว่าพวกเขาจะไหวไหม ‎เราก็ไม่ควรฟังเสียงลือเสียงเล่าอ้าง
‎แต่เมื่อวันก่อนเรากินมื้อกลางวัน ‎กับเจ้าฟ้าหญิงมาร์กาเร็ต
‎คนเขาเริ่มห่วงแล้วนะ
‎พวกนักคุยซุบซิบที่วังเคนซิงตัน…
‎- ไหนว่าเราไม่ฟังเรื่องซุบซิบ ‎- น้องฟังแต่เรื่องซุบซิบเลยล่ะ
‎เขาห่วงเรื่องเจ้าหญิงแห่งเวลส์
‎ดูเหมือนว่าเธอกำลังปรับตัวได้ลำบาก
‎ทุกข์กับชีวิตสมรสมาก
‎และ
‎ถ้าจะเชื่อข่าวลือ
‎เธอเริ่มทำอะไรๆ กับตัวเอง
‎ทำอะไรกัน
‎คนเราก็ทำอะไรพิลึกพิลั่นเวลาไม่มีความสุข
‎เธอยืนยันจะพาลูกอ่อนไปเดินทางด้วย
‎- ไปทำไม ‎- ไปเป็นเครื่องยึดเหนี่ยวจิตใจ
‎เด็กอ่อนเป็นเครื่องยึดเหนี่ยวอะไรให้ใครได้ ‎ตั้งแต่เมื่อไรกัน
‎พวกเราไม่เคยพาลูกไปไหนด้วยเลย
‎ตอนเราไปออสเตรเลียเมื่อปี 1954
‎เราปล่อยลูกๆ อยู่บ้านตั้งห้าเดือน
‎แล้วพี่คิดว่านั่นอาจส่งผลอะไรรึเปล่าล่ะ
‎ผลอะไรกัน การไปเยือนจบลงอย่างงดงาม
‎เราน่าจะเรียกชาร์ลส์กับไดอาน่ามาพบหน่อย
‎การไปเยือนครั้งนี้สำคัญมาก
‎(ดินแดนที่ไม่มีเจ้าของ)
‎มีใครรู้เรื่องพรานล่าหมีชาวรัสเซียไหม
‎เราเคยเล่าให้คุณนายพาร์คเกอร์-โบว์ลส์ฟังแล้ว
‎- เธออาจช่วยเราเล่าได้ ‎- ได้เพคะ
‎พรานล่าหมีเข้าไปในป่าลึกไซบีเรีย
‎ทันใดนั้นเขาก็เห็น…
‎หมีตัวเบ้อเร่อ
‎พรานยกปืนขึ้นประทับ
‎ปัง เขายิงออกไป หมีหายไป
‎"โดนแน่!" เขาคิด
‎แต่แล้วเขากลับรู้สึกว่ามีคนสะกิดบ่า
‎เงยหน้าขึ้นไปก็เจอหมีที่บอกว่า…
‎"ไม่มีใครยิงข้าแล้วรอดไปได้"
‎"มีทางเลือกให้นะ"
‎"จะให้ข้าฉีกร่างเจ้าเป็นชิ้นๆ ‎จับกินเสียตอนนี้ หรือ…"
‎"…หรือจะยอมถอดกางเกง ก้มลง
‎แล้วให้เราเล่นกับเจ้าซะดีๆ"
‎พรานคนนั้นถอดกางเกง ‎เจ้าหมีเล่นงานเขาเสียหนัก
‎จากนั้น พรานก็เดินกะโผลกกะเผลกกลับเมือง
‎- ขาโก่งไปเลย ‎- ใช่!
‎แล้วไปซื้อปืนกระบอกใหญ่กว่าเดิม ‎ก่อนที่จะกลับเข้าป่าไปอีก
‎ไม่นานเขาก็เจอหมีตัวนั้นอีกครั้ง
‎เขายกปืน ปัง ยิงไปแล้ว
‎- แต่เมื่อควันหายตลบ ‎- ก็ไม่มีใครเห็นหมี
‎"โดนแน่" พรานคิด
‎แค่พริบตาต่อมา
‎ก็มีอะไรไม่รู้สะกิดบ่าเขาอีก เจ้าหมีพูดว่า…
‎"รู้นี่ว่าต้องทำยังไง"
‎ทีนี้ หลังจากหมีเล่นงานแทบตายแล้ว
‎พรานก็กลับเข้าเมืองอีก ซื้อปืนใหญ่ขึ้นอีก
‎- บาซูก้าเลย ‎- ใช่!
‎เขากลับเข้าไปในป่า เห็นหมี
‎เล็งแล้วก็ยิง
‎แต่เมื่อควันจางลง…
‎พรานเงยหน้าขึ้นเห็นหมียืนทะมึนอยู่อีก
‎แล้วเจ้าหมีก็บอกว่า…
‎"สรุปไม่ได้ตั้งใจจะมาล่าหมีใช่มะ"
‎เราอยากอวยพรให้ทั้งสองคน
‎และขอให้เซอร์ซันนี่มาคุยกับเราด้วยวันนี้
‎เพื่อเน้นย้ำความสำคัญของการเดินทางครั้งนี้
‎ขอบพระทัยพ่ะย่ะค่ะ
‎อย่างที่ทราบดี ออสเตรเลียเป็นหนึ่งใน ‎ประเทศเครือจักรภพ
‎ที่สำคัญและมีอิทธิพลมากที่สุด
‎ถ้าที่นั่นลุกขึ้นประท้วง ‎และเรียกร้องเอกราชอธิปไตย
‎น่ากลัวว่าประเทศอื่นๆ ก็จะลุกตามเป็นโดมิโน
‎ลูกอาจเด็กเกินกว่าจะจำได้ ‎แต่พ่อกับแม่ก็ไปเยือนออสเตรเลีย
‎และนิวซีแลนด์เมื่อปี 1954
‎ใช่
‎- เป็นทริปที่ยาวนาน ร้อน ทรหดมาก ‎- จริง
‎- แต่เราก็ร่วมมือกัน ‎- เป็นทีม
‎และสุดท้ายแล้ว แม่ว่า ‎เราไม่ได้แค่ประสบความสำเร็จทางการเมือง
‎มัน…
‎ช่วยให้เราใกล้ชิดกันมากด้วย
‎ใช่
‎และในฐานะของสามีภรรยา
‎เราอยากให้ลูกได้สิ่งเดียวกัน
‎โอ๋นะจ๊ะ
‎ไม่เป็นไรนะ แม่อยู่นี่ ‎เขากำลังคันเหงือกค่ะ มียาไหม
‎- ขึ้นเครื่องบินแล้วเขาจะไม่เป็นไร ‎- ไดอาน่า
‎เหลียวเหลือบหลังมาหน่อยครับ
‎(กองทัพอากาศออสเตรเลีย)
‎แล้วไปเยือนเขาแอร์สร็อควันที่ 23
‎ไปซิดนีย์วันที่ 28
‎จากนั้นก็บริสเบน แทสมาเนียและแคนเบอร์รา
‎เพื่อพบปะกับนายกรัฐมนตรีกับภรรยา
‎จากนั้นก็เสด็จต่อไปยังนิวซีแลนด์
‎ต้องเดินทางเยอะเลยนะ ‎เด็กอ่อนต้องการความมั่นคง
‎และนั่นอาจจะเป็นสาเหตุที่ว่า
‎เราไม่เคยคิดจะให้เด็กอ่อน ‎มากับทริปนี้ตั้งแต่ต้น
‎ฉันพูดไว้ชัดเจนมากที่สุดแล้วว่า ‎ถ้าลูกไม่มา ฉันก็ไม่มา
‎ทุกคนก็ยอมรับและพยายามอย่างเต็มที่
‎ในการเปลี่ยนแผนที่วางไว้แน่นหนาแล้ว
‎และตอนนี้แทนที่จะต้องแยกห่างกันหกสัปดาห์
‎เหลือเพียง… นานแค่ไหนนะ
‎- เพียงสองสัปดาห์แรก ‎- อะไรนะ
‎- ช่วงที่การเสด็จเยือนทรหดที่สุด ‎- แล้วจะให้วิลเลียมไปอยู่ไหน
‎วูมาร์กามา
‎- ที่ไหนนะ ‎- เป็นสถานีเลี้ยงแกะในรัฐนิวเซาท์เวลส์
‎ใครเป็นต้นคิดกัน
‎- กระหม่อมเอง ‎- คุณมีลูกรึเปล่า
‎- ไม่มี กระหม่อม ‎- ทำไมถึงไม่แปลกใจเลยนะ
‎- ไดอาน่า ‎- ตามมา
‎- กระหม่อม ‎- ขอร้อง
‎คุณเห็นอะไร
‎- พระเจ้าหลานเธอ เจ้าฟ้าชายวิลเลียม ‎- นั่นมันตำแหน่ง ไม่ใช่สิ่งที่ตามองเห็น
‎ก็ได้ กระหม่อมเห็นทารกเพศชาย
‎หลับหรือตื่น
‎- ตื่น ‎- เสียงดังหรือเงียบ
‎- เงียบ ‎- โยเยหรือนิ่ง
‎- นิ่ง ‎- น่าเกลียดหรือน่ารัก
‎เป็นแค่คำถามนะ ไม่ใช่เรื่องต้องกลัว
‎- เด็กคนนี้น่าเกลียดรึเปล่า ‎- ไม่เลย
‎งั้นเห็นตรงกันไหมว่า ‎เด็กคนนี้ตรงกันข้ามกับน่าเกลียด
‎พูดได้ไหมว่าเขาเป็นเด็กที่งดงามมาก
‎กระหม่อมยุ่งอยู่ ประเด็นอยู่ตรงไหน
‎ประเด็นคือเด็กคนนี้ไม่เพียงแต่งดงาม
‎เด็กคนนี้ยังไร้ที่ติในทุกทาง
‎ดังนั้นทำไมคุณจึงคาดว่าเรา ในฐานะแม่เด็ก
‎จะยอมห่างจากเขาแม้แต่วินาทีเดียว ‎ไม่ต้องพูดถึงสองสัปดาห์เลย
‎ท่านอภิเษกกับเจ้าชายแห่งเวลส์
‎นั่นคือหน้าที่ต่อสถาบันกษัตริย์และประเทศชาติ
‎ซึ่งทรงตกลงทำเองอย่างเต็มใจและตาสว่างดี
‎และทรงเป็นเจ้าหญิงแห่งเวลส์
‎ถ้าอย่างนั้นหน้าที่สำคัญที่สุด ‎ที่เราจะทำให้สถาบันกษัตริย์ได้ในฐานะเจ้าหญิง
‎ย่อมไม่ใช่การทำตัวเป็นภรรยาหัวอ่อน ‎ที่ติดตามเจ้าชายคนสำคัญไปทุกที่
‎ไม่ใช่ทำตัวเป็นตุ๊กตาหน้ายิ้ม
‎แต่ต้องเป็นแม่ที่หายใจ มีชีวิต อยู่กับลูก
‎เลี้ยงลูกคนนี้ด้วยหวังว่า ‎เด็กชายซึ่งสักวันจะต้องเป็นกษัตริย์
‎จะยังพอมีความเป็นมนุษย์หลงเหลืออยู่ในตัวบ้าง
‎เพราะเขาไม่มีทางได้รับมัน ‎จากข้าราชบริพารคนไหนทั้งสิ้น
‎แม่อยู่นี่จ้ะ
‎- นิวซีแลนด์ ‎- พ่ะย่ะค่ะ นิวซีแลนด์
‎ขอต้อนรับสู่อลิซสปริงส์ ‎ช่วงสัปดาห์นี้ฝนตกหนักกว่าทั้งเดือนรวมกัน
‎สวัสดีครับ ชาร์ลส์ ชื่อเพราะนะ
‎ดีนี่ ยินดีที่ได้พบ
‎สวัสดี ยินดีที่ได้พบ
‎เขาไม่ค่อยพอใจ
‎- ไดอาน่า ‎- ดูแลเขาได้ใช่ไหมคะ
‎ไดอาน่า! มาเร็ว
‎เราต้องไปกันแล้ว
‎เราเข้าใจว่าในสัปดาห์ที่ผ่านมา ‎ที่นี่ฝนตกเท่ากับที่ตกทั้งเดือน
‎แน่นอน แบบนี้เป็นที่อังกฤษเราคงเรียกว่าฤดูร้อน
‎แต่พูดตรงๆ เราและภรรยายินดีที่สุดที่ได้มาที่นี่
‎ขอถามเจ้าหญิงครับ
‎ทรงตั้งตารอส่วนใดของการเสด็จเยือนมากที่สุด
‎โอ้โฮ
‎หลายส่วนมากค่ะ
‎เราจะได้ไปงานราตรีสโมสรหรูที่ซิดนีย์
‎และ…
‎สวนพฤกษศาสตร์หลวง
‎จะได้ไปเยี่ยมชมสวนพฤกษศาสตร์หลวงที่ซิดนีย์
‎ให้ตาย!
‎แล้วเราก็จะขึ้นเรือสำราญที่แม่น้ำอะไรสักอย่าง
‎จากนั้นก็จะไปชมเขาแอร์สด็อค
‎- ร็อค! ‎- เขาแอร์สร็อค
‎- พูดผิดจริงเหรอ ‎- ไม่อยากเชื่อ
‎เอาจริงๆ เลย
‎ทรงคิดยังไงกับค่าใช้จ่ายเดินทาง
‎ในยามที่ออสเตรเลีย ‎กำลังเผชิญกับสภาพอากาศแปรปรวนอย่างหนัก
‎เงินนี้ควรนำไปใช้กับเหยื่อแทนไหม
‎เกรงว่านั่นไม่ใช่หน้าที่ของเรา
‎เธอเก่งเรื่องงานราตรีสโมสร
‎แอร์สร็อคหรือ "แอร์สด็อค"
‎ดูเหมือนว่าจะมีการนัดประท้วง ‎ตอนที่ทั้งสองขึ้นมาเยือนแคนเบอร์รา
‎เป็นการต่อต้านที่หนักข้อขึ้นเรื่อยๆ ‎เรื่องค่าใช้จ่ายของทริปนี้
‎ตอนนี้น่าจะเป็นจังหวะเหมาะ
‎ปี 1788 กองเรือกองแรกขึ้นฝั่งที่ซิดนีย์โคฟ
‎สองศตวรรษอันยาวนาน ‎ที่ต้องตกอยู่ใต้อาณัติของแผ่นดินแม่
‎จนตอนนี้เรายังไม่สามารถตัดสัมพันธ์โดยสิ้นเชิง
‎เพื่อจะยืนด้วยลำแข้งตัวเองได้
‎ทำไมน่ะเหรอ
‎เพราะไม่เคยมีจุดแตกหัก
‎ที่เราจะลุกขึ้นมาพูดว่า "พอเสียที"
‎แต่…
‎ถ้าวางเดิมพันดีๆ เจ้าหัวขวดหูกางคนนี้
‎จะเป็นปัจจัยผลักดันให้เราเกินทน
‎แล้วออสเตรเลียจะได้เป็นอิสระ
‎ในที่สุด
‎ตอนนี้ขอแค่นี้ก่อน
‎- ขอบคุณทุกคนมาก ‎- ขอบคุณ
‎ขอบคุณ
‎จากเมืองเพิร์ธที่แสนมีน้ำใจไมตรี ‎สดใส ร่าเริง แม้แดดแรงจ้า
‎พรุ่งนี้จะไปเมืองใหญ่ของออสเตรเลีย
‎เข้าไปยังรัฐควีนสแลนด์
‎ซึ่งได้ชื่อตามสมเด็จพระราชินีผู้ยิ่งใหญ่ ‎เมื่อสี่ชั่วอายุคนที่แล้ว
‎ต่อไปยังบริสเบน ‎เมืองบริสเบนที่เป็นมิตร เข้ากับคนง่าย
‎เปิดอะไรดูเนี่ย
‎ออสเตรเลียเมื่อปี 1954
‎เราอยากเตือนตัวเอง
‎หนึ่งในรวมฮิตที่เด่นที่สุด
‎ใช่ เราก็คิดอย่างนั้น
‎ตอนนั้นร้อนนัก ท่านจำได้ไหม
‎จำได้ ตอนกลางคืนแทบนอนไม่หลับเลย
‎จริง
‎ดูกลุ่มฝูงชนที่มากันสิ
‎ประมุขแห่งเครือจักรภพ ‎องค์อุปนายิกาแห่งศาสนจักร
‎ที่ซิดนีย์มีคนมารอเฝ้าเกือบล้านคน
‎มารอรับเสด็จราชินีองค์ใหม่
‎ตอนนี้แก่อ้วนเผละ เขาก็อยากกำจัดทิ้ง
‎ไม่ได้แก่อ้วนเผละ ‎มากประสบการณ์และมีอาวุโสต่างหาก
‎นั่นเป็นสาเหตุที่ท่านควรจะไปเอง ‎แทนที่จะส่งทีมสำรองไป
‎การไปเยือนครั้งนี้จัดมาให้เป็นของชาร์ลส์แต่แรก
‎ในฐานะเจ้าชายแห่งเวลส์ เขาก็ต้องเริ่มสักที่
‎งั้นก็ส่งเขาไปหมู่เกาะบาฮามาสหรือซีเชลล์
‎ไม่ใช่ไปออสเตรเลียและนิวซีแลนด์
‎บางประเทศสำคัญเกินกว่าจะส่งตัวสำรองไป
‎เป็นสัญลักษณ์แห่งการรวมใจ ‎ระหว่างสถาบันกษัตริย์และประชาชน
‎และทั้งประเทศกำลังรออยู่
‎- ฝ่าพระบาท ทางนี้ ‎- รบกวนหันหากล้องด้วย
‎รบกวนยืนใกล้กันกว่านี้ได้ไหม
‎- เจ้าหญิงไดอาน่า ทางนี้ ‎- เยี่ยมเลย ขอบคุณ
‎- ช่วยยิ้มกว้างๆ หน่อยได้ไหม ‎- โบกมือให้ชาวออสเตรเลียหน่อย
‎- เลดี้ได! ‎- ไดอาน่า!
‎วันนี้จะขึ้นไปที่ยอดเขารึเปล่า
‎ชาร์ลส์
‎ชาร์ลส์!
‎ไม่ไหว
‎ร้อนเกินไป
‎ฉันเวียนหัว
‎เป็นอะไรรึเปล่า
‎- ฉันต้องไปนั่งพักก่อน ‎- ช่วยอดทนตั้งสติหน่อยได้ไหม
‎ดื่มน้ำหน่อยไหม เป็นอะไรรึเปล่า ไดอาน่า
‎- ร้อนเกินไปเหรอ ‎- เป็นอะไรรึเปล่า เจ้าหญิง
‎ณ จุดนี้ เจ้าหญิงเหมือนจะทนไม่ไหว
‎กุหลาบอังกฤษเหี่ยวเฉากับความร้อนกระมัง
‎น่าสมเพชมาก
‎หล่อนน่าสมเพชมาก
‎เป็นเรื่องสำคัญมากที่ ‎เราต้องทำให้การเยือนครั้งนี้ลงตัวไร้ที่ติ
‎แต่หล่อนกลับทั้งอ่อนแอและเปราะบาง
‎หวังพึ่งพาแค่เรื่องง่ายที่สุดยังไม่ได้
‎ทำให้ทุกคนผิดหวังไม่ว่าจะไปที่ไหน
‎เราจะผ่านอีกหกสัปดาห์ข้างหน้า ‎โดยไม่มีคุณได้ยังไง
‎ทำได้ด้วยการโทรหาฉันทุกวัน
‎ให้ฉันเป็นกำลังใจให้ท่าน
‎ท่านต้องทำได้ดีแน่ๆ
‎พระเจ้า ผมคิดถึงคุณมาก ที่รัก
‎คิดถึงความเป็นผู้ใหญ่ของคุณ
‎ถ้าไดอาน่ามีบุคลิกเข้มแข็งได้แค่หนึ่งในสิบ
‎ที่เราเห็นจากคุณตลอดเวลา เราอาจจะกู้…
‎- งั้นก็เปลี่ยนแผนสิ ‎- ทูลกระหม่อม…
‎ให้ตาย อะไรกันอีก
‎เข้าใจหรือเปล่า
‎ไม่มีวันจบวันสิ้น
‎เดี๋ยวเราโทรกลับนะ
‎ต้องเปลี่ยนกำหนดการตำรวจ ‎โรงเรียน ฝ่ายจัดการฝูงชน ทหาร
‎เราไม่สนใจอะไรทั้งนั้น!
‎นี่มันเกินจะทนแล้ว
‎อะไรเกินจะทน
‎ฉันไม่คิดว่าท่านจะเข้าใจหรอก
‎ฉันแค่อยากให้เขาปล่อยฉันไป ‎ที่ที่เขาพรากลูกฉันไป
‎วูมาร์กามาน่ะรึ มันอยู่อีกฝั่งประเทศ
‎กระหม่อมอธิบายให้เจ้าหญิงฟังแล้วว่า ‎เราเพิ่งเริ่มการเสด็จเยือนครั้งสำคัญได้ห้าวัน
‎การเสด็จเยือนซึ่งวางแผนกันมาหลายปี ‎เราจะเปลี่ยนแผนตามใจชอบไม่ได้
‎- แล้วฉันก็บอกเขาว่า… ‎- เขามีชื่อ
‎หากเขาคาดว่าฉันจะยอมไปต่อแม้แต่นาทีเดียว
‎ฉันต้องเห็นหน้าลูกชายฉันก่อน
‎ลูกชายของเรา
‎- สวัสดีจ้ะ ‎- ทูลกระหม่อม
‎วิลเลียม
‎วิลเลียม!
‎ขอบคุณมาก ลูกสบายดีหรือเปล่า
‎- เยี่ยมมากเลยเพคะ ‎- ไงจ๊ะ ลูกแม่!
‎ฮัลโหล! เป็นยังไงบ้าง
‎เยี่ยม
‎โอ๊ย แม่คิดถึงลูกใจจะขาด
‎จ๊ะ ฮัลโหล!
‎อยากไปหาพ่อเหรอ
‎เจ้าชายวิลเลียม ทางนี้
‎เขาหน้าเหมือนใครมากกว่า ‎อะไรคือของเล่นชิ้นโปรด
‎เขาเป็นสเปนเซอร์หรือเป็นวินด์เซอร์มากกว่า
‎- วิลเลียม! ‎- มาเร็ว
‎ไม่เลวนะถ้านับว่าเป็นว่าที่กษัตริย์
‎โห น่ารักจริง กษัตริย์กับทายาท
‎- รับแขกเก่งนะ ‎- ต้องมีเผื่อไหม
‎มาหาพ่อมา
‎เขาทำได้ดีทีเดียวนะ
‎อย่างนั้นจ้ะ หลับตาเสีย
‎หลับแล้วเหรอ
‎ใช่ค่ะ ในที่สุด
‎หมดแรงกับการออกสื่อ
‎เป็นดาวเด่น
‎พุ่งเข้าใส่ทุกสิ่งทุกอย่าง
‎จอมทำลายล้าง
‎เหมือนพายุทอร์นาโดจิ๋ว
‎ทานอะไรหน่อยไหม เขาทำ
‎เชพเพิร์ดส์พาย อาหารที่ไม่สร้างสรรค์เลย ‎ถ้านับว่านี่เป็นสถานีเลี้ยงแกะ
‎ฉันไม่หิวค่ะ
‎เป็นอะไรอีก
‎ฉันอยากคุยกับท่าน ฉันคิดมาบ้างแล้ว
‎เรื่องอะไร
‎เรื่องของเรา
‎เราก็มีเรื่องที่อยากจะคุยเหมือนกัน
‎คุณเริ่มก่อนดีไหม
‎- ก็เปลี่ยนบรรยากาศดี ‎- นั่นหมายความว่าอะไร
‎- ปกติท่านเริ่มก่อนเสมอ ‎- ไร้สาระสิ้นดี
‎ท่านคือเจ้าชายแห่งเวลส์ ‎ท่านเกิดมาเพื่อได้ทุกอย่างก่อนใครๆ
‎ท่านเคยได้รับรู้บ้างไหมว่า ‎สถานการณ์ของฉันมันแย่แค่ไหน
‎เราไม่ได้ตาบอด
‎เราดูออกว่าคุณเป็นทุกข์แค่ไหน
‎คุณซูบผอมลงแค่ไหน
‎รู้ได้ไม่ถึงเสี้ยวของความจริง
‎เรารู้มากกว่าที่คุณคิด
‎คนพูดกันนะ ข้าราชบริพาร แล้วเราก็…
‎เศร้ามากทีเดียว
‎ถึงกับสยองกับเรื่องที่ได้รู้
‎คุณต้องการอะไรจากเรา
‎อยากให้ฟังกันบ้าง
‎เราฟังอยู่
‎ไม่ อยากให้ทำมากกว่านั้น
‎ฉันอยากขอให้เข้าใจ อยากให้เห็นคุณค่า
‎ฉันไม่ได้ต้องการคำเยินยอไปเรื่อย ‎ไม่มีใครต้องการหรอก
‎แต่ฉันก็กำลังพยายามสุดกำลัง ‎ที่จะทำให้ท่านพอใจ
‎อยากทำให้ได้ตามมาตรฐานของท่าน
‎และฉันว่าท่านไม่เข้าใจแม้แต่น้อย
‎ว่าความรู้สึกแบบนั้นมันเป็นอย่างไร
‎- การต้องถูกมองข้าม มองผ่าน… ‎- เราไม่เข้าใจแม้แต่น้อยรึ
‎เรารู้ว่าการถูกมองข้ามเป็นอย่างไร
‎ทั้งชีวิตเราเสียไปกับการทำอะไรก็ไม่มีใครชม
‎ไม่มีใครเห็นค่า ไม่มีใครสนใจ
‎ถ้าเราจะเย็นชาหรือห่างเหินกับคุณ
‎นั่นอาจเป็นเพราะเรารู้สึกว่า ‎คุณก็ไม่ได้เข้าใจเราจริงๆ เหมือนกัน
‎บางครั้งเราคิดว่าคุณมองเราเหมือนเป็นคนแก่
‎หรือแย่ยิ่งกว่านั้น ‎เป็นปีศาจการ์กอยล์เหนือประตูโบสถ์
‎ตัวเทาๆ แข็งเป็นหิน
‎ไร้อารมณ์ แต่เราไม่ใช่อย่างนั้น
‎คุณคิดว่านานๆ ครั้ง ‎เราจะไม่อยากได้คำชมว่า "เก่งมาก" หรือ…
‎"ฉลาดจริงๆ" หรือแม้แต่ "ขอบคุณ"
‎เราก็ต้องการกำลังใจ ‎และอยากให้เอาใจกันบ้างเหมือนกัน
‎นั่นเป็นสาเหตุที่ท่านกลับไปหาเธออยู่เรื่อยใช่ไหม
‎ฉันจะไม่พูดชื่อของคนนั้นนะ ‎เพราะถ้าพูด เกรงจะถ่มน้ำลายใส่
‎คามิลล่า เธอเกี่ยวอะไรด้วย
‎ฉันก็เฝ้าถามตัวเองเหมือนกัน ‎เธอเกี่ยวอะไรกับเราด้วย
‎แต่อย่างที่เห็นๆ อยู่ ‎เธอเกี่ยวข้องกับทุกสิ่งทุกอย่าง
‎เพราะท่านปล่อยเธอไปไม่ได้
‎เธอกับสามีเป็นเพื่อนสนิทเรา ‎ไม่ใช่แค่เพื่อนเรา แต่เพื่อนของทั้งตระกูล
‎อย่าลืมว่าฉันเจอสร้อยข้อมือนั่น
‎ที่มีชื่อเล่นทั้งสองคนสลักไว้ เฟร็ดกับแกลดิสน่ะ
‎นั่นแค่สนุกๆ ไม่ผิดอะไร
‎สามวันก่อนวันแต่งงานของเรา ‎ท่านเอาสร้อยนั้นไปให้เธอ
‎และในช่วงดื่มน้ำผึ้งพระจันทร์ของเรา ‎ท่านใช้กระดุมเสื้อเชิ้ตที่เธอมอบให้
‎พร้อมตัวย่อที่กวัดเกี่ยวกัน ซีสองตัว
‎เกี่ยวกระหวัดรัดรึงน่าเกลียดเหมือนคู่รัก
‎และในการดื่มน้ำผึ้งพระจันทร์ครั้งนั้น ‎รูปของเธอก็หล่นจากสมุดบันทึกของท่าน
‎ในปีเดียวกันนั้น ฉันก็เจอจดหมายรักของท่าน
‎กระดาษแผ่นแล้วแผ่นเล่าที่เต็มไปด้วย ‎แรงปรารถนาที่ฉันไม่เคยได้จากท่าน
‎เพราะคุณไม่มีทีท่าสนใจเราเลย!
‎คุณไม่ยอมมาที่ไฮโกรฟ ที่ซึ่งเรามีความสุขที่สุด
‎ใช่! เพราะเธออยู่ที่นั่นไง!
‎ไม่ใช่แค่ตัวเธอ แต่สวนทั้งหลาย ‎การเล่นโปโล การล่าสัตว์
‎เหล่านักปรัชญาแก่น่าเบื่อ ‎และพวกคนที่มาเป็นตัวแทนพ่อ
‎ที่ทั้งเหยียดหยันสั่งสอนและมองข้ามฉัน ‎แต่คงจะรักเธอเอามากๆ
‎ท่านกับเธอถึงได้เหมาะสมคู่ควรกันนัก
‎- แล้วฉันจะไปอยู่ที่ตรงไหน ‎- คุณคู่ควรเพราะคุณคือภรรยาของเรา
‎และ…
‎เพราะว่า…
‎เรารักคุณ
‎ฉัน…
‎- ฉัน… ‎- รักจริงๆ
‎โอ้โฮ
‎งั้น เราจะแก้ปัญหานี้ยังไงกันดี
‎ก็…
‎ก็ คิดว่า…
‎คิดว่าเราคงต้องหัด
‎ที่จะขยันทำให้กันบ่อยครั้งกว่านี้
‎ฉันหมายถึงให้กำลังใจกัน
‎- และอีกเรื่องด้วย ‎- นั่นก็ด้วย
‎เพราะฉันก็ยังคิดว่าท่านช่างสง่างาม
‎- เป็นผู้ชายที่ฉลาดและรูปงามที่สุดในทุกที่ ‎- คิดจริงๆ เหรอ
‎น่าสมเพชนะ แต่บางทีเราก็อยากได้ยินจริงๆ
‎แล้วคุณก็สวยมากด้วย
‎ความงามของคุณ รัศมีของคุณ ‎ช่างเหมือนปาฏิหาริย์ที่งดงามเจิดจ้า
‎ทุกครั้งที่เห็นสีหน้าคนสดใสขึ้น ‎ทันทีที่เห็นหน้าคุณ ทำให้เรารู้ตัวเลยว่า
‎เราเป็นชายที่โชคดีที่สุดในโลก ‎เราเป็นครอบครัวที่โชคดีที่สุดในโลก
‎ทำให้เราอยากโทรศัพท์หาพระราชินี ‎แล้วบอกว่า
‎"ได้ยินไหมแม่ ฟังสิ!"
‎"เสียงโห่ร้องดังกว่าที่ท่านเคยได้ยิน ‎เป็นร้อยเดซิเบล"
‎"กระอักเลยสิ! สำลักเลยไหมล่ะ!"
‎ฉันคิดว่านี่อาจจะเป็น
‎บทสนทนาสำคัญที่สุดเท่าที่เราเคยคุยกัน
‎- ใช่ ‎- และทางออกก็ง่ายดายมาก
‎ทุกครั้งที่เราคนใดคนหนึ่งรู้สึกว่า ‎เราไม่ได้สิ่งที่ต้องการ
‎เราก็แค่ต้องมอบสิ่งเดียวกันนั้นให้อีกฝ่าย
‎ถ้าจะมีบทเรียนอะไรที่ได้จากวันนี้
‎คือเราสองคนต้องการสิ่งเดียวกัน
‎ต้องการกำลังใจ
‎ต้องการแรงสนับสนุน
‎และอยากให้…
‎คนเห็นคุณค่า
‎อยากให้คนรัก
‎ใช่
‎ดื่มหน่อย
‎เพื่อการเริ่มต้นอีกครั้ง
‎จุดเริ่มต้นครั้งใหม่
‎สุขสันต์วันอีสเตอร์ ที่รัก
‎เก่งมากจ้ะ คนเก่ง
‎ลูกจะเอาอะไร
‎จุ๊บลูกสิ
‎- ไหนมีอะไรจ๊ะเนี่ย ‎- เป็นอะไร
‎(วูมาร์กามา - เพิร์ธ)
‎ช่วงแรกของการเสด็จเยือนอย่างเป็นทางการ ‎สิ้นสุดลงแล้ว
‎เจ้าชายและเจ้าหญิงได้เห็น ‎พื้นที่ดินแดนภาคเหนือบางส่วน‎…
‎คู่รักราชนิกูลปรากฏตัว
‎พบกับผู้มารอให้กำลังใจถึง 2,000 คน
‎แต่การต้อนรับที่เป็นทางการกว่า
‎มาจากผู้สำเร็จราชการแห่งเครือรัฐ ‎และนายกรัฐมนตรี
‎ยินดีต้อนรับสู่เพิร์ธในวันแดดจ้า
‎เรายินดีมากที่ได้มาที่นี่ ขอบคุณมาก
‎หลายชั่วโมงก่อนถึงหมายกำหนดการมาเยือน
‎ประชาชนหลายหมื่นคนพากันตั้งแถว ‎รอริมถนนสนามบิน
‎ตอนนี้จังหวะในการหยุดเยือนจะเร็วขึ้นแล้ว
‎และปฏิกิริยาของประชาชนก็ดีขึ้นด้วย
‎ประชาชนมากกว่า 5,500 คน ‎เข้าแถวด้วยความอดทน
‎เพื่อจับจองพื้นที่ที่ดีที่สุดรอบเขตกั้นเชือกซึ่ง…
‎ที่นี่ยิ่งให้การต้อนรับคู่รักราชวงศ์อย่างอบอุ่น
‎ผู้คนกุลีกุจอโบกธงและโบกมือกัน
‎เมื่อเจ้าชายและเจ้าหญิงเสด็จมา
‎โดยจูงมือกันที่เบาะหลังรถยนต์โรลส์-รอยซ์
‎ฝูงชนอยากชมภาพคู่รักไร้ที่ตินี้กันอย่างที่สุด
‎เจ้าชายและเจ้าหญิงแห่งเวลส์…
‎แม้แต่นักข่าวต่างประเทศที่เคยเห็นมาก่อนแล้ว
‎ยังรู้สึกประหลาดใจเล็กน้อย
‎กับจำนวนคนและความตื่นเต้นของการรอรับเสด็จ
‎ต้องไปจองที่ดีๆ
‎ขอเสียงต้อนรับมกุฎราชกุมาร
‎และว่าที่กษัตริย์ของออสเตรเลีย
‎เจ้าฟ้าชายชาร์ลส์ เจ้าชายแห่งเวลส์
‎ขอบคุณครับ เซอร์เจมส์
‎เผื่อมีใครที่เพิ่งออกมาจากถ้ำ
‎เราน่าจะแนะนำให้ท่าน ‎รู้จักกับสตรีและแม่ที่น่าทึ่งที่สุด
‎ซึ่งเราภูมิใจที่ได้เรียกว่าภรรยาของเรา
‎เลดี้ได!
‎เรารักท่าน ไดอาน่า!
‎ไดอาน่า ฉันรักท่าน! ฉันรักท่านมาก! รักมากๆ!
‎- อวดพวกเขากันหน่อยดีไหม ‎- เชิญเลยค่ะ
‎วิเศษไปเลย เห็นหรือเปล่า
‎ท่านเต้นรำไม่เก่งเลย
‎อรุณสวัสดิ์ ทูลกระหม่อม
‎ขอบใจ
‎โทรศัพท์จากคุณนายพาร์คเกอร์-โบว์ลส์พ่ะย่ะค่ะ
‎ให้ต่อสายกลับไหม
‎ไม่ต้อง
‎เราจะไม่โทรกลับ
‎ขอบคุณมาก เอ็ดเวิร์ด ออกไปได้
‎- สองพระองค์ทรงสนุกกันที่งานราตรีสโมสร ‎- จริงค่ะ
‎ให้เต้นทั้งคืนก็ไหว
‎นั่นคือส่วนที่ดีที่สุดหรือเปล่าเพคะ
‎ยังตอบยาก เราชอบตอนที่ได้เที่ยวอ่าวซิดนีย์มาก
‎แล้วชาร์ลส์ก็ได้ลองเล่นบอดี้เซิร์ฟที่หาดบอนได
‎แต่คิดว่าส่วนที่ดีที่สุดคงจะเป็น…
‎การได้พบพวกคุณทุกคน ประชาชนออสเตรเลีย
‎ทุกคนต้อนรับเราอย่างอบอุ่นเหมือนบ้าน
‎นั่นอาจเป็นเพราะท่านเองก็ช่างสดใส
‎ท่านไม่ใช่เชื้อพระวงศ์อย่างที่เราคาดคิด
‎นั่นเพราะฉันไม่ได้คิดว่าตัวเองเป็นเชื้อพระวงศ์
‎ไม่ค่ะ ฉันเป็นภรรยาและเป็นแม่
‎นั่นต่างหากที่สำคัญที่สุดสำหรับฉัน
‎เธอเป็นแม่ที่วิเศษมากจริงๆ
‎แล้ววิลเลียมเป็นอย่างไรบ้างเพคะ
‎เขามีความสุขมากที่นี่
‎เขาชอบออสเตรเลียใช่ไหม
‎พูดอย่างนี้แล้วกันค่ะ
‎เมื่อก่อนตุ๊กตาที่เขาถือติดมือเคยเป็นตัวปลาวาฬ
‎แต่ตั้งแต่มาที่นี่ ‎มันถูกเจ้าหมีโคอาล่าแทนที่ไปแล้ว
‎ผู้คนกว่าหนึ่งหมื่นคน ‎รอที่จะได้ชมพระบารมีของเจ้าชายและเจ้าหญิง
‎ตลอดทาง เจ้าหญิงทรงได้รับ
‎ช่อดอกไม้และของขวัญเล็กๆ น้อยๆ
‎สำนักนายกรัฐมนตรี
‎ไม่ได้ค่ะ ตอนนี้ท่านยุ่งมาก ‎ไม่มีเวลาออกความเห็น
‎ตอนนี้คุณฮอว์คจะไม่ตอบคำถามเรื่องนี้ทั้งนั้น
‎- ฮัลโหล ‎- เงยมองเราหน่อย ไดอาน่า!
‎- ทางนี้! ‎- บนนี้!
‎ไดอาน่า!
‎- อยู่นั่นไง! ‎- รักนะ!
‎มองทางนี้หน่อย อยู่ตรงนั้นไง
‎เลดี้ได!
‎เราถ่ายรูปคุณให้ไหม น่าสนใจกว่านะ
‎เอ้านี่ พร้อมนะ ยิ้ม
‎ยิ้มเลย!
‎โอเค!
‎ยิ้มหน่อยครับ ทางนี้
‎- ชาร์ลส์ ‎- สวัสดี!
‎- เธองามมาก ท่านโชคดีมากที่ได้เธอมา ‎- ขอบคุณ
‎- คิดยังไงกับบริสเบนคะ ‎- มหัศจรรย์มากค่ะ
‎- ไดอาน่า กลับมาบริสเบนเร็วๆ นะ ‎- เหมือนบูมเมอแรงเลย คอยดูเถอะ
‎มาจริงนะ
‎- ชุดสวยมากค่ะ ‎- ชุดคุณก็สวย!
‎- แลกกันไหม ‎- อยากแลกได้ คุณสวยมาก
‎- ไดอาน่า! ‎- ดูเครื่องแบบหนูๆ สิ
‎น่ารักที่สุด
‎ไดอาน่า!
‎ถอยหน่อยครับ
‎ในที่สุดเจ้าชายกับเจ้าหญิงก็เสด็จมาถึง ‎และฝูงชนต่างส่งเสียงต้อนรับอื้ออึง
‎นั่นเป็นปัญหาที่ไม่มีใครคาดคิด
‎ฝูงชนล้นหลามไม่ว่าพวกนั้นจะไปที่ไหน
‎มีคนบอกว่าบางที่คนยิ่งเยอะ
‎มากกว่าสมัยที่แม่ไปตอนศตวรรษที่ 18 ‎หรือเมื่อไหร่ก็ไม่รู้
‎ปี 1954
‎และแม่ไม่คิดว่าเป็นไปได้
‎พร้อมกับคำชื่นชมในหนังสือพิมพ์ทุกฉบับ ‎เรื่องความงามของไดอาน่า
‎เสน่ห์ของเธอ และที่สำคัญที่สุดคือความเป็นแม่
‎ได้ข่าวว่าเธอเคยทำตัวเสียสติ
‎เกาะเจ้าเด็กน้อยนั่นไว้เหมือนเป็นเรือชูชีพ
‎ปรากฏว่าการเกาะลูกนั่นแหละ ‎เป็นสิ่งที่ชาวออสเตรเลียชอบใจ
‎เธอช่างมีสัญชาตญาณความเป็นแม่
‎ชอบอยู่กับลูก
‎และใส่ใจเหลือเกิน
‎แล้วมันเป็นปัญหาตรงไหน
‎ทั้งแม่กับลูกรู้ดีว่าชาร์ลส์โหยหาอยากให้คนยอมรับ
‎พี่อยากให้คนสนใจและเยินยอ
‎การไปเยือนออสเตรเลียและนิวซีแลนด์ครั้งนี้ ‎ควรเป็นการเปิดตัวครั้งใหญ่ของพี่
‎จังหวะยิ่งใหญ่ที่จะได้รับความสนใจ ‎ในฐานะว่าที่กษัตริย์
‎พูดเฉยๆ นะคะ
‎แทบไม่ต้องสงสัยเลยว่า ‎ประชาชนส่วนใหญ่ต้องการพบใครกันแน่
‎สวัสดี ขอบคุณมาก
‎สวัสดี ขอบคุณที่มากัน
‎ขอบคุณ สวัสดีทุกคน
‎เจ้าหญิงไดไปไหนล่ะ
‎ยุ่งกับงานอยู่ ต้องทนกับเราไปก่อนนะ
‎อ้าว จริงๆ เรามาดูเลดี้ได
‎จะไปว่ายน้ำไหม
‎คิดว่าไม่นะคะ
‎ถ้าให้เลือกจะต้องผายปอดให้คนไหน
‎หวังว่าคงไม่ต้องทำขนาดนั้น
‎แล้วหนุ่มๆ ล่ะ มีใครอาสาไหม
‎- น่าจะมีคนหลงเสน่ห์ไม่น้อย ‎- ขยับเข้ามาใกล้กันอีกได้ไหม
‎- ไม่ต้องห่วง ‎- อย่าลืม ห้ามแตะ ห้ามมอง
‎ห้ามฉันหรือห้ามพวกเขาคะ
‎ทูลกระหม่อมทรงรับลูกได้ดี ตีไปแล้ว
‎หมายเลขห้ายังพยายามเข้าสกัด
‎เจ้าฟ้าชายชาร์ลส์ เจ้าชายแห่งเวลส์ ‎ทรงม้าชื่ออะพอลโลที่ยืมมา
‎อยากเจอได!
‎หมายเลขสองตีแรงทีเดียว
‎เจ้าฟ้าชายชาร์ลส์ทรงเร่งจากท้ายขบวนขึ้นมาได้
‎ทุกคนเข้าที่นะ
‎- อยากเจอได! ‎- ระวัง ไป!
‎เขาเล็งจะตี
‎ไหวไหม ชาร์ลส์
‎ให้ฉันเหรอ น่ารักมากเลย ขอบคุณจ้ะ
‎- ท่านเป็นเจ้าหญิงจริงๆ รึเปล่าคะ ‎- ลองจิ้มดูสิจะได้รู้
‎ได้เรื่องไหม
‎ขณะที่ขบวนเคลื่อน ‎จากควีนสแลนด์ไปยังแทสมาเนีย
‎การเสด็จเยือนครั้งนี้ยิ่งได้รับความนิยมมากขึ้น
‎และแม้ว่านี่จะเป็น
‎ชัยชนะครั้งใหญ่ของเจ้าฟ้าชายชาร์ลส์
‎คงไม่มีใครปฏิเสธได้ว่าแท้จริงแล้ว ‎เจ้าหญิงแห่งเวลส์
‎เป็นผู้ที่เข้าจับจองพื้นที่ในหัวใจคนทั้งชาติจริงๆ
‎ก็ท่านไม่ใช่คนเจ้ายศเจ้าอย่าง ‎เหมือนพวกเจ้าองค์อื่นๆ
‎เรารู้สึกเหมือนท่านเป็นคนจริงๆ
‎- ใช่ค่ะ ‎- มองยังไงก็หลงรักใช่ไหมล่ะ
‎รักชาร์ลส์เท่าที่รักไดอาน่ารึเปล่า
‎รักสิ ท่านรักเจ้าชายนี่ เขาก็ต้องมีดีบ้างแหละ
‎- ท่านช่าง… ‎- แล้วคิดยังไงกับเจ้าหญิง
‎- น่าทึ่งมากเลย ‎- ท่านเหมือนพวกเรา
‎คิดว่าจะไปนั่งจิบชากับท่านได้ไหม
‎แน่นอน ท่านเป็นคนติดดินมากจริงๆ ‎เพราะอย่างนั้นฉันถึงได้รักท่าน
‎เลดี้ไดอาน่า ทางนี้!
‎ยินดีมากที่ได้พบ
‎- สวัสดีค่ะ ยินดีที่ได้พบ ‎- สวัสดี ท่านผู้ว่าการรัฐ
‎ยินดีที่ได้พบอีกครั้ง คุณนายเกรย์
‎ขอบคุณ
‎ไดอาน่า ทางนี้หน่อย!
‎เรายินดีมากที่ได้มาเยือนแทสมาเนีย
‎และได้รับการต้อนรับอันอบอุ่น ‎และกระตือรือร้นเป็นอย่างยิ่ง
‎เรามาที่นี่ครั้งสุดท้ายเมื่อสองปีก่อนในปี 1981
‎ก่อนเราจะแต่งงานไม่นาน และตอนนั้น
‎ทุกคนพากันอวยพรว่า "โชคดีนะ" ‎และ "หวังว่าทุกอย่างจะไปได้สวย"
‎และ "ท่านโชคดีมาก ‎ที่หมั้นกับสาวน้อยน่ารักขนาดนี้"
‎และ พระเจ้าช่วย ‎เราโชคดีจริงๆ ที่ได้แต่งงานกับเธอ
‎ผู้หญิงก็แบบนี้แหละนะ
‎เราไม่ค่อยรู้หรอกว่า ‎พวกหล่อนทำอะไรกันลับหลังเรา
‎นั่นฟางเส้นสุดท้ายแล้ว
‎ลอยหน้าลอยตา ทำสีหน้าล้อเลียน ‎ระหว่างที่เราพยายามทำงาน
‎ฉันแค่เขิน! ฉันเขินเพราะคำชมของท่าน
‎คนหัวเราะเยาะเรากันหมด หัวเราะต่อหน้า
‎ตอนสุดสัปดาห์ที่คนครึ่งออสเตรเลีย ‎ส่งเสียงโห่ไล่เราด้วย!
‎เราไม่ควรต้องมาเจอแบบนี้
‎นี่ควรจะเป็นการมาเยือนของเรา
‎ในฐานะเจ้าชายแห่งเวลส์
‎เพื่อหนุนประเทศสำคัญในเครือจักรภพ
‎ในจังหวะที่การเมืองหมิ่นเหม่มาก
‎- และเพราะคุณ… ‎- คนถึงได้มากัน!
‎เพราะฉัน คนถึงได้สนใจตั้งแต่ต้น!
‎ไม่ใช่! เพราะเธอ คนถึงหัวเราะเยาะเรา!
‎โห่ไล่รัชทายาท โห่ไล่สถาบันกษัตริย์
‎โอ๊ย ไม่เอาน่า อย่าทำตัวแบบนี้
‎ขอละ!
‎เปิดประตูเถอะ
‎ชาร์ลส์
‎เรายังต้องไปนิวซีแลนด์กันอีกสิบวัน
‎- ยินดีต้อนรับ ฝ่าพระบาท ‎- ท่านนายกรัฐมนตรี
‎เมื่อดูจากมุมมองที่แตกต่าง
‎ความเห็นที่ต่างกัน
‎ในเรื่องการปกครองที่เหมาะสมแก่ประเทศนี้
‎ผมไม่เคยคิดว่าตัวเองจะต้องเห็นใจท่านเลย
‎แต่ยอมรับเถอะ เธอทำให้เราทั้งคู่ดูโง่ไปเลย
‎เรา… เราไม่เข้าใจ
‎เทอร์รานัลเลียส
‎พระเจ้าจอร์จที่สาม ‎บรรพบุรุษของท่านเรียกเราว่าอย่างนั้น
‎ตอนที่พวกบริเตนมาถึงเกาะนี้ครั้งแรก
‎"ประเทศไร้เจ้าของ"
‎แต่ให้ตายเถอะ ‎สมัยนั้นเราก็เป็นประเทศของคนบางกลุ่ม
‎และตอนนี้เราก็เป็นเจ้าของประเทศตัวเอง
‎ตอนที่ท่านเพิ่งมาถึง ผมคิดว่า…
‎การเยือนออสเตรเลียของท่านครั้งนี้ ‎อาจบันดาลใจให้ออสเตรเลีย
‎สลัดโซ่ตรวนและยืนด้วยขาตัวเองเสียที
‎แต่อย่าถือสานะ ถ้าท่านมาคนเดียว
‎ผมอาจได้อย่างใจคิดแล้วก็ได้!
‎แต่ก็นั่นแหละ เธอมาด้วย
‎ภรรยาที่ไร้ที่ติ เจ้าหญิงที่ไร้ที่ติ
‎แล้วทั้งประเทศก็เป็นบ้าไปกันหมด
‎นั่นแหละพลังของเทพนิยาย
‎แม่ซูเปอร์สตาร์คนนั้นอาจเพิ่งสกัดเส้นทาง ‎สู่การเป็นสาธารณรัฐของออสเตรเลีย
‎ในอนาคตอันใกล้นี้
‎- เลดี้ได! ‎- รักท่าน!
‎บาย เจ้าหญิงไดอาน่า!
‎ทูลกระหม่อม
‎ไปไฮโกรฟ
‎วังเคนซิงตันค่ะ
‎นี่เจ้าหญิงแห่งเวลส์
‎อยากขอเข้าเฝ้าพระราชินี
‎(เจ้าหญิงไดอาน่าเป็นข่าวดัง)
‎ยินดีต้อนรับกลับมาจ้ะ
‎ขอบคุณค่ะ ท่านแม่
‎- ทรงบอกว่าเรียกแบบนั้นได้ ‎- แน่นอน
‎เชิญนั่ง
‎- ออกไปได้ ไนเจล ‎- พ่ะย่ะค่ะ
‎หนูมาเพราะ…
‎ไม่รู้จะหันหน้าไปพึ่งใครแล้ว
‎หนูมีปัญหา
‎มีปัญหารึ
‎หนูเอ๋ย เพิ่งได้ชัยชนะครั้งใหญ่มาแท้ๆ
‎หนูไม่มองว่าเป็นชัยชนะค่ะ
‎ถ้าท้ายที่สุดแล้วหนูกับสามีไม่มีความสุขกันขนาดนี้
‎ดูภาพของเธอทั้งสองคนที่เผยแพร่ไปทั่วสิ
‎จะบอกเราจริงๆ หรือว่านั่นคือความทุกข์
‎เอ่อ ในจังหวะนั้นก็ไม่ใช่ค่ะ
‎ในจังหวะนั้น นั่นเป็นความสุขอย่างไร้ที่ติ
‎แต่ยามอยู่ในห้องลับตาคน มันเป็นคนละเรื่อง
‎เขาเกลียดหนู เกลียดความสนใจที่หนูได้รับ
‎ทำไมกัน
‎หนูไม่รู้
‎หวังว่าท่านแม่จะทรงบอกได้ ‎เขาเป็นลูกชายของท่าน
‎เพราะเราเป็นแม่ที่ไม่ดีงั้นรึ ‎เธอมาเพื่อบอกเราแบบนั้นใช่ไหม
‎- ไม่ใช่ ‎- หรือดยุคแห่งเอดินบะระเป็นพ่อที่แย่
‎- ไม่ใช่แน่นอน ‎- บางทีเราก็ไม่เข้าใจชาร์ลส์เหมือนกัน
‎นั่นไม่ใช่ความลับอะไร
‎แต่การที่เราสองคนมาแทงข้างหลังเขาแบบนี้
‎ก็ไม่ช่วยอะไรเช่นกัน
‎แล้วก็เป็นไปได้ไม่ใช่หรือที่ลึกๆ ในใจเธอ
‎ก็ยินดีกับความสำเร็จของตัวเองมากไป
‎อะไรคือ "มากไป" คะ
‎แค่ยิ้มเหรอ แค่มีจังหวะที่มีความสุขเหรอ
‎แค่ล้ำเส้นก็ถือว่ามากเกินไปแล้ว
‎ฉันว่าเราทุกคนรู้ตัวดี
‎เวลาที่เราเล่นใหญ่เพื่อเอาใจคนซื้อตั๋วถูกมากไป
‎เรารู้ตัว
‎ก็ได้
‎ค่ะ
‎บางทีเวลาคนส่งเสียงเชียร์ก็รู้สึกดี
‎บางครั้งมันช่วยปลอบใจ
‎แต่ตั้งแต่หนูเข้ามาอยู่ในตระกูลนี้ มันก็ไม่ง่ายเลย
‎หนูไม่มีคนช่วย ไม่มีใครสนับสนุน ‎ถูกปล่อยให้เรียนทุกอย่างเอง
‎และหนูคิดว่าประชาชนก็สัมผัสได้ว่าหนูทรมาน
‎ว่าหนูถูกมองว่าด้อยค่า ถูกมองข้าม
‎เราว่าแค่คิดเหมาว่าประชาชน ‎เห็นอกเห็นใจพวกเราแม้แต่น้อยก็ผิดแล้วนะ
‎หนูว่าถ้าคิดว่าพวกเขาไม่สนเรานั่นแหละผิด
‎ทรงเห็นแล้วว่าฝูงชนที่ออสเตรเลีย ‎มีปฏิกิริยากับหนูยังไง ที่นี่ก็ด้วย
‎- แทนที่จะมาเกลียดหนู… ‎- ยืนยันได้ ไม่มีใครเกลียดเธอหรอก
‎ชาร์ลส์เกลียดหนู
‎แอนก็เกลียดหนู ‎และเป็นไปได้ไหมว่าแม่ก็เกลียดหนูเหมือนกัน
‎หนูแค่อยากช่วยเป็นส่วนหนึ่งของทีม
‎เธอคือเจ้าหญิงแห่งเวลส์
‎- เธอต้องเป็นส่วนหนึ่งของทีมอยู่แล้ว ‎- ทำให้เห็นหน่อย
‎เรื่องทั้งหมดนี้เริ่มและจบลงที่แม่
‎แม่เป็นกัปตันของทีมนี้
‎ถ้าแม่แสดงให้หนูเห็นว่า ‎มีความรัก ความเห็นชอบ และการยอมรับ
‎คนอื่นๆ ก็จะทำตาม
‎เราว่าตอนนี้เรามาไกลเท่าที่จะมาได้แล้วนะ
‎- ไว้ค่อยคุยกันในโอกาสต่อไป ‎- อย่าไล่หนูออกไปค่ะ ขอร้อง
‎อย่าผลักไสหนู
‎- อะไรนะ ‎- แม่คะ
‎หนูต้องการแค่นี้
‎พวกเราทุกคนต้องการจากท่านแค่นี้
‎ขอมากไปเหรอคะ
‎กอดเหรอ
‎ใช่
‎กอดแบบไหนกัน
‎กอดแน่นๆ แทบจะสิ้นหวังเลยทีเดียว
‎- คลื่นไส้ ‎- ใช่
‎แต่เป็นไปได้ไหมที่เด็กอาจพูดถูก
‎พวกเราในครอบครัวนี้ก็ค่อนข้างโหดกันจริง
‎เราไม่ค่อยพูดคำชม คำรักหรือคำขอบคุณ
‎บางทีคนอย่างไดอาน่าอาจเหมาะที่จะ…
‎- กอดคนอื่นๆ อีกเหรอ ‎- เป็นตัวเชื่อมกับโลกยุคใหม่
‎นั่นเป็นวิธีที่สถาบันกษัตริย์จะอยู่รอดได้
‎และยังมีความสำคัญอยู่ได้ ‎เราต้องเปลี่ยนแปลงให้ทันสมัย
‎ไดอาน่า…
‎เป็นเด็กน้อยไร้วุฒิภาวะ
‎ซึ่งอีกไม่ช้าก็จะเลิกดิ้นรนไปเอง
‎จะเลิกต่อต้านและยอมสยบ
‎เหมือนที่ฟิลิปก็เป็น
‎เหมือนที่เป็นกันทุกคน
‎และเมื่อสยบยอมเมื่อใด เธอจะเข้ากับเราได้
‎แล้วถ้าเธอไม่ยอมสยบล่ะ จะเกิดอะไรขึ้น
‎เธอก็จะหักไปเอง
‎คำบรรยายโดย ศันสนีย์ โอบอ้อม